als_Latn dik_Latn sag_Latn
Komuna e Prishtinës në bashkëpunim me organizatën qeveritare gjermane-GIZ ka nisur zbatimin e pilot-projektit për riciklimin e mbeturinave në lagjen “Dardania”.
Në këtë lagje nga data 25 maj ka filluar ndarja e mbeturinave të riciklueshme nga ato të amvisërisë (mbeturinave ushqimore). Por, mbledhja e tyre ende nuk ka nisur të bëhet në mënyrë të organizuar, shkruan sot “Koha Ditore”.
Miranda Mullafazliu, zëdhënëse e Komunës së Prishtinës, ka bërë të ditur se projekti është duke u realizuar në bashkëpunim me GIZ-in, ndërsa që janë bërë të gjitha përgatitjet për fillim të mbarë të këtij pilot- projekti.
Sipas saj, me fushatën e vetëdijesimit kanë filluar takimet e drejtpërdrejta me qytetarët e lagjes “Dardania”, me nxënës të dy shkollave, e pastaj edhe me biznese dhe institucione.
Megjithatë, drejtori i ndërmarrjes “Pastrimi”, Feim Salihu, ka thënë se në terren nuk është se po vërehet ndonjë ndryshim i madh në ndarjen e mbeturinave.
als_Latn als_Latn als_Latn als_Latn als_Latn